CELEX: 32022D0766
Language: lt
Date: 1649808000000
Title: Komisijos sprendimas (ES) 2022/766 2022 m. balandžio 13 d. dėl Airijos veiklos rezultatų plano projekte, pateiktame pagal Europos Parlamento ir Tarybos reglamentą (EB) Nr. 549/2004, nurodytų tikslinių veiklos rodiklių derėjimo su Sąjungos masto trečiojo ataskaitinio laikotarpio tiksliniais veiklos rodikliais (pranešta dokumentu Nr. (2022) 2287) (Tekstas autentiškas tik anglų ir airių kalbomis) (Tekstas svarbus EEE)

2022 5 18   
               
               
                  LT
               
               
                  Europos Sąjungos oficialusis leidinys
               
               
                  L 139/89
               
            
         KOMISIJOS SPRENDIMAS (ES) 2022/766
         2022 m. balandžio 13 d.
         dėl Airijos veiklos rezultatų plano projekte, pateiktame pagal Europos Parlamento ir Tarybos reglamentą (EB) Nr. 549/2004, nurodytų tikslinių veiklos rodiklių derėjimo su Sąjungos masto trečiojo ataskaitinio laikotarpio tiksliniais veiklos rodikliais
         
            
               (pranešta dokumentu Nr. (2022) 2287)
            
         
         (Tekstas autentiškas tik anglų ir airių kalbomis)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2004 m. kovo 10 d. Europos Parlamento ir Tarybos reglamentą (EB) Nr. 549/2004, nustatantį bendro Europos dangaus sukūrimo pagrindą (pagrindų reglamentą) (1), ypač į jo 11 straipsnio 3 dalies c punkto pirmą pastraipą,
         atsižvelgdama į 2019 m. vasario 11 d. Komisijos įgyvendinimo reglamentą (ES) 2019/317, kuriuo nustatoma Bendro Europos dangaus veiklos rezultatų ir mokesčių sistema (2), ypač į jo 14 straipsnio 2 dalį,
         kadangi:
         
            BENDROSIOS PASTABOS
         
         
                     (1)
                  
                  
                     Pagal Reglamento (EB) Nr. 549/2004 11 straipsnį turi būti parengtas oro navigacijos paslaugų ir tinklo funkcijų veiklos rezultatų planas. Be to, pagal Įgyvendinimo reglamento (ES) 2019/317 10 straipsnį valstybės narės nacionalinio lygmens arba funkcinių oro erdvės blokų (toliau – FOEB) lygmens oro navigacijos paslaugų ir tinklo funkcijų veiklos rezultatų plane turi nustatyti privalomus kiekvieno ataskaitinio laikotarpio tikslinius veiklos rodiklius. Tokie tiksliniai veiklos rodikliai turi derėti su Komisijos patvirtintais konkretaus ataskaitinio laikotarpio Sąjungos masto tiksliniais rodikliais. Komisijai tenka atsakomybė įvertinti, ar valstybių narių parengtuose veiklos rezultatų planų projektuose siūlomi tiksliniai veiklos rodikliai dera su Sąjungos masto tiksliniais veiklos rodikliais pagal Įgyvendinimo reglamento (ES) 2019/317 IV priede nustatytus vertinimo kriterijus.
                  
               
                     (2)
                  
                  
                     Dėl COVID-19 protrūkio kilusi pandemija nuo 2020 kalendorinių metų pirmojo ketvirčio labai paveikė oro transporto sektorių ir gerokai sumažino oro eismo apimtį, palyginti su iki pandemijos buvusiu lygiu, nes valstybės narės ir trečiosios šalys ėmėsi priemonių pandemijai suvaldyti.
                  
               
                     (3)
                  
                  
                     Trečiojo ataskaitinio laikotarpio Sąjungos masto tiksliniai veiklos rodikliai iš pradžių buvo nustatyti Komisijos įgyvendinimo sprendime (ES) 2019/903 (3). Kadangi tie Sąjungos masto tiksliniai veiklos rodikliai ir po to pateikti valstybių narių trečiojo ataskaitinio laikotarpio veiklos rezultatų planų projektai buvo parengti prieš prasidedant COVID-19 pandemijai, juose nebuvo galima atsižvelgti į labai pasikeitusias oro transporto aplinkybes.
                  
               
                     (4)
                  
                  
                     Reaguojant į COVID-19 pandemijos poveikį oro navigacijos paslaugų teikimui, Komisijos įgyvendinimo reglamente (ES) 2020/1627 (4) buvo nustatytos išskirtinės trečiojo ataskaitinio laikotarpio priemonės, kuriomis nukrypstama nuo Įgyvendinimo reglamento (ES) 2019/317 nuostatų. Pagal Įgyvendinimo reglamento (ES) 2020/1627 2 straipsnio 1 dalį 2021 m. birželio 2 d. Komisija priėmė Įgyvendinimo sprendimą (ES) 2021/891 (5), kuriuo nustatomi peržiūrėti trečiojo ataskaitinio laikotarpio Sąjungos masto tiksliniai veiklos rodikliai.
                  
               
                     (5)
                  
                  
                     Komisija pažymi, kad 2021 m. spalio mėn. paskelbtoje Eurokontrolės statistikos ir prognozių tarnybos (STATFOR) bazinėje eismo prognozėje numatoma, kad oro eismas Sąjungos lygmeniu 2023 m. pasieks iki pandemijos buvusį lygį, o 2024 m. jį viršys. Tačiau su eismo raida susijęs netikrumas išlieka itin didelis dėl rizikos, susijusios su COVID-19 epidemiologinės padėties raida. Komisija taip pat pažymi, kad numatoma, jog eismas įvairiose valstybėse narėse atsigaus nevienodai.
                  
               
                     (6)
                  
                  
                     Visos valstybės narės parengė ir priėmė veiklos rezultatų planų projektus su peržiūrėtais trečiojo ataskaitinio laikotarpio vietos tiksliniais veiklos rodikliais ir iki 2021 m. spalio 1 d. pateikė juos Komisijai įvertinti. Patikrinusi tų veiklos rezultatų planų projektų išsamumą, Komisija paprašė valstybių narių iki 2021 m. lapkričio 17 d. pateikti atnaujintus veiklos rezultatų planų projektus. Šiame sprendime pateikiamas Komisijos vertinimas grindžiamas Airijos pateiktu veiklos rezultatų planu.
                  
               
                     (7)
                  
                  
                     Veiklos rezultatų apžvalgos įstaiga, padedanti Komisijai įgyvendinti veiklos rezultatų planą pagal Reglamento (EB) Nr. 549/2004 11 straipsnio 2 dalį, pateikė Komisijai ataskaitą, kurioje pateikiama rekomendacija dėl trečiojo ataskaitinio laikotarpio veiklos rezultatų planų projektų vertinimo.
                  
               
                     (8)
                  
                  
                     Pagal Įgyvendinimo reglamento (ES) 2019/317 14 straipsnio 1 dalį Komisija įvertino, ar Airijos pasiūlyti vietos tiksliniai veiklos rodikliai dera su to įgyvendinimo reglamento IV priedo 1 punkte nustatytais vertinimo kriterijais, atsižvelgiant ir į vietos aplinkybes. Komisija įvertino kiekvieną veiklos rezultatų sritį ir su ja susijusius tikslinius veiklos rodiklius peržiūrėdama veiklos rezultatų plano projektą ir jo elementus, nurodytus to įgyvendinimo reglamento IV priedo 2 punkte.
                  
               
            KOMISIJOS VERTINIMAS
         
         
            Preliminarių tikslinių veiklos rodiklių su sauga susijusioje pagrindinėje veiklos srityje vertinimas
         
         
                     (9)
                  
                  
                     Su sauga susijusioje pagrindinėje veiklos srityje Komisija įvertino, ar Airijos pateikti tiksliniai rodikliai, susiję su oro navigacijos paslaugų teikėjų saugos valdymo veiksmingumu, dera remiantis Įgyvendinimo reglamento (ES) 2019/317 IV priedo 1.1 punkte nurodytu kriterijumi. Tas vertinimas atliktas atsižvelgiant į vietos aplinkybes ir papildytas peržiūrint priemones, kuriomis planuojama pasiekti saugos srities tikslinius rodiklius, susijusius su Įgyvendinimo reglamento (ES) 2019/317 IV priedo 2.1 punkto a papunktyje nurodytais elementais.
                  
               
                     (10)
                  
                  
                     Saugos valdymo veiksmingumo srityje Airija pasiūlė šiuos preliminarius tikslinius veiklos rodiklius su sauga susijusioje pagrindinėje veiklos srityje, suskirstytus pagal saugos valdymo tikslą ir išreikštus įgyvendinimo lygiu:
                     
                                 
                                    Airija
                                 
                              
                              
                                 
                                    Saugos valdymo veiksmingumo tiksliniai rodikliai, išreikšti įgyvendinimo lygiu (nuo EASA A iki D lygio)
                                 
                              
                           
                                 
                                    Susijęs oro navigacijos paslaugų teikėjas
                                 
                              
                              
                                 
                                    Saugos valdymo tikslas
                                 
                              
                              
                                 
                                    2021 m.
                                 
                              
                              
                                 
                                    2022 m.
                                 
                              
                              
                                 
                                    2023 m.
                                 
                              
                              
                                 
                                    2024 m.
                                 
                              
                           
                                 „IAA“
                              
                              
                                 Saugos politika ir tikslai
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
                                 Saugos rizikos valdymas
                              
                              
                                 D
                              
                              
                                 D
                              
                              
                                 D
                              
                              
                                 
                                    D
                                 
                              
                           
                                 Saugos užtikrinimas
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
                                 Saugos skatinimas
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
                                 Saugos kultūra
                              
                              
                                 C
                              
                              
                                 C
                              
                              
                                 C
                              
                              
                                 
                                    C
                                 
                              
                           
               
                     (11)
                  
                  
                     Komisija nustatė, kad Airijos pasiūlyti preliminarūs oro navigacijos paslaugų teikėjo („IAA“) saugos tiksliniai rodikliai yra lygūs Sąjungos masto saugos tiksliniams rodikliams kiekvienais 2021–2024 kalendoriniais metais.
                  
               
                     (12)
                  
                  
                     Komisija pažymi, kad Airijos pateiktame veiklos rezultatų plano projekte nurodomos priemonės, kurias „IAA“ suplanavo savo verslo plane vietos saugos tiksliniams rodikliams pasiekti. Priemonės apima Komisijos įgyvendinimo reglamente 2017/373 (6) nustatytų reikalavimų įgyvendinimą ir su sauga susijusias investicijas. NSI teigia, kad ji ir toliau kasmet peržiūrės saugos valdymo klausimyno veiksmingumo rezultatus ir nustatys taisomąsias priemones visose neatitikties srityse, kad būtų pasiekti vietos saugos tiksliniai rodikliai.
                  
               
                     (13)
                  
                  
                     Remiantis 11 ir 12 konstatuojamosiose dalyse išdėstytais faktais ir atsižvelgiant į tai, kad Įgyvendinimo sprendime (ES) 2021/891 nustatyti Sąjungos masto tiksliniai su sauga susiję veiklos rodikliai turi būti pasiekti iki paskutinių trečiojo ataskaitinio laikotarpio metų, t. y. iki 2024 m., Airijos veiklos rezultatų plano projekte pateikti preliminarūs tiksliniai rodikliai turėtų būti vertinami kaip derantys su Sąjungos masto tiksliniais veiklos rodikliais su sauga susijusioje pagrindinėje veiklos srityje.
                  
               
            Preliminarių tikslinių veiklos rodiklių su aplinka susijusioje pagrindinėje veiklos srityje vertinimas
         
         
                     (14)
                  
                  
                     Su aplinka susijusioje pagrindinėje veiklos srityje Airijos pateiktų tikslinių rodiklių, susijusių su vidutiniu tikrosios trajektorijos horizontalaus maršrutinio skrydžio efektyvumu, derėjimas įvertintas remiantis Įgyvendinimo reglamento (ES) 2019/317 IV priedo 1.2 punkte nurodytu kriterijumi. Todėl Airijos veiklos rezultatų plano projekte siūlomi tiksliniai rodikliai buvo palyginti su atitinkamomis maršrutinio horizontaliojo skrydžio efektyvumo pamatinėmis vertėmis, kurios buvo Europos maršrutų tinklo gerinimo plane (ERNIP) tuo metu, kai buvo priimti peržiūrėti trečiojo ataskaitinio laikotarpio Sąjungos masto tiksliniai veiklos rodikliai, t. y. 2021 m. birželio 2 d. Tas vertinimas atliktas atsižvelgiant į vietos aplinkybes ir papildytas peržiūrint priemones, kuriomis planuojama pasiekti aplinkos srities tikslinius rodiklius pagal Įgyvendinimo reglamento (ES) 2019/317 IV priedo 2.1 punkto a papunktį.
                  
               
                     (15)
                  
                  
                     Kalbant apie 2020 kalendorinius metus, Įgyvendinimo sprendimu (ES) 2021/891 trečiojo ataskaitinio laikotarpio Sąjungos masto tikslinis veiklos rodiklis su aplinka susijusioje pagrindinėje veiklos srityje, kuris iš pradžių buvo nustatytas Įgyvendinimo sprendime (ES) 2019/903, nebuvo peržiūrėtas, nes to tikslinio rodiklio taikymo laikotarpis baigėsi, todėl jo įgyvendinimas tapo galutinis, taigi neliko galimybės atlikti koregavimo atgaline data. Todėl valstybių narių nebuvo prašyta iki 2021 m. spalio 1 d. pateikiamuose veiklos rezultatų planų projektuose peržiūrėti savo 2020 kalendorinių metų vietos tikslinių veiklos rodiklių su aplinka susijusioje pagrindinėje veiklos srityje. Taigi turėtų būti įvertintas vietos su aplinka susijusių tikslinių veiklos rodiklių derėjimas su atitinkamais Sąjungos masto 2021, 2022, 2023 ir 2024 kalendorinių metų tiksliniais veiklos rodikliais.
                  
               
                     (16)
                  
                  
                     Airija pasiūlė šiuos trečiojo ataskaitinio laikotarpio preliminarius tikslinius veiklos rodiklius su aplinka susijusioje pagrindinėje veiklos srityje ir atitinkamas trečiojo ataskaitinio laikotarpio nacionalines pamatines vertes iš ERNIP, išreikštas vidutiniu tikrosios trajektorijos horizontalaus maršrutinio skrydžio efektyvumu:
                     
                                  
                              
                              
                                 
                                    2021 m.
                                 
                              
                              
                                 
                                    2022 m.
                                 
                              
                              
                                 
                                    2023 m.
                                 
                              
                              
                                 
                                    2024 m.
                                 
                              
                           
                                 
                                    Airijos preliminarūs su aplinka susiję maršrutinių skrydžių tiksliniai rodikliai, išreikšti vidutiniu tikrosios trajektorijos horizontalaus maršrutinio skrydžio efektyvumu
                              
                              
                                 
                                    1,13  %
                                 
                              
                              
                                 
                                    1,13  %
                                 
                              
                              
                                 
                                    1,13  %
                                 
                              
                              
                                 
                                    1,13  %
                                 
                              
                           
                                 Airijos pamatinės vertės
                              
                              
                                 1,13  %
                              
                              
                                 1,13  %
                              
                              
                                 1,13  %
                              
                              
                                 1,13  %
                              
                           
               
                     (17)
                  
                  
                     Komisija pažymi, kad Airijos pasiūlyti preliminarūs su aplinka susiję tiksliniai rodikliai yra lygūs atitinkamoms nacionalinėms pamatinėms vertėms kiekvienais 2021–2024 kalendoriniais metais.
                  
               
                     (18)
                  
                  
                     Dėl Įgyvendinimo reglamento (ES) 2019/317 IV priedo 2.1 punkto a papunkčio Komisija pažymi, kad veiklos rezultatų plano projekte Airija pateikė priemones, skirtas vietos aplinkos tiksliniams rodikliams pasiekti, įskaitant Šanono skrydžių informacijos regiono reorganizavimą ir nustatytų charakteristikų navigacijos pereinamojo laikotarpio plano įgyvendinimą.
                  
               
                     (19)
                  
                  
                     Be to, Komisija pažymi, kad Airija jau įgyvendino laisvų maršrutų oro erdvę viršutinėje ir apatinėje oro erdvėse.
                  
               
                     (20)
                  
                  
                     Remiantis 17–19 konstatuojamosiose dalyse pateiktais faktais, Airijos veiklos rezultatų plano projekte pateiktus preliminarius tikslinius veiklos rodiklius reikėtų laikyti derančiais su Sąjungos masto su aplinka susijusios pagrindinės veiklos srities tiksliniais veiklos rodikliais.
                  
               
            Preliminarių su pajėgumu susijusios pagrindinės veiklos srities tikslinių veiklos rodiklių vertinimas
         
         
                     (21)
                  
                  
                     Su pajėgumu susijusioje pagrindinėje veiklos srityje Airijos pateiktų tikslinių rodiklių, susijusių su vidutiniu vieno skrydžio maršrutiniu oro eismo srautų valdymo (toliau – OESV) užlaikymu, derėjimas įvertintas remiantis Įgyvendinimo reglamento (ES) 2019/317 IV priedo 1.3 punkte nurodytu kriterijumi. Todėl Airijos veiklos rezultatų plano projekte pasiūlyti tiksliniai rodikliai buvo palyginti su atitinkamomis pamatinėmis vertėmis, kurios buvo tinklo veiklos plane tuo metu, kai buvo priimti peržiūrėti trečiojo ataskaitinio laikotarpio Sąjungos masto tiksliniai veiklos rodikliai, t. y. 2021 m. birželio 2 d. Tas vertinimas atliktas atsižvelgiant į vietos aplinkybes ir papildytas peržiūrint priemones, kuriomis planuojama pasiekti pajėgumo srities tikslinius rodiklius pagal Įgyvendinimo reglamento (ES) 2019/317 IV priedo 2.1 punkto a papunktį.
                  
               
                     (22)
                  
                  
                     Kalbant apie 2020 kalendorinius metus, Įgyvendinimo sprendimu (ES) 2021/891 trečiojo ataskaitinio laikotarpio Sąjungos masto tikslinis veiklos rodiklis su pajėgumu susijusioje pagrindinėje veiklos srityje, kuris iš pradžių buvo nustatytas Įgyvendinimo sprendime (ES) 2019/903, nebuvo peržiūrėtas, nes to tikslinio rodiklio taikymo laikotarpis baigėsi, todėl jo įgyvendinimas tapo galutinis, taigi neliko galimybės atlikti koregavimo atgaline data. Todėl valstybių narių nebuvo prašyta iki 2021 m. spalio 1 d. pateikiamuose veiklos rezultatų planų projektuose peržiūrėti savo 2020 kalendorinių metų vietos tikslinių veiklos rodiklių su pajėgumu susijusioje pagrindinėje veiklos srityje. Taigi turėtų būti įvertintas vietos pajėgumo tikslinių veiklos rodiklių derėjimas su atitinkamais Sąjungos masto 2021, 2022, 2023 ir 2024 kalendorinių metų tiksliniais veiklos rodikliais.
                  
               
                     (23)
                  
                  
                     Airija pasiūlė šiuos preliminarius trečiojo ataskaitinio laikotarpio su maršruto pajėgumu susijusius tikslinius rodiklius, išreikštus vieno skrydžio OESV užlaikymo minutėmis, ir atitinkamas tinklo veiklos plane nustatytas pamatines vertes:
                     
                                  
                              
                              
                                 
                                    2021 m.
                                 
                              
                              
                                 
                                    2022 m.
                                 
                              
                              
                                 
                                    2023 m.
                                 
                              
                              
                                 
                                    2024 m.
                                 
                              
                           
                                 
                                    Airijos preliminarūs su maršruto pajėgumu susiję tiksliniai rodikliai vieno skrydžio OESV užlaikymo minutėmis
                              
                              
                                 
                                    0,01 
                                 
                              
                              
                                 
                                    0,03 
                                 
                              
                              
                                 
                                    0,03 
                                 
                              
                              
                                 
                                    0,03 
                                 
                              
                           
                                 Airijos pamatinės vertės
                              
                              
                                 0,01 
                              
                              
                                 0,03 
                              
                              
                                 0,03 
                              
                              
                                 0,03 
                              
                           
               
                     (24)
                  
                  
                     Komisija pažymi, kad Airijos pasiūlyti preliminarūs su pajėgumu susiję tiksliniai rodikliai yra lygūs atitinkamoms nacionalinėms pamatinėms vertėms kiekvienais 2021–2024 kalendoriniais metais.
                  
               
                     (25)
                  
                  
                     Dėl Įgyvendinimo reglamento (ES) 2019/317 IV priedo 2.1 punkto a papunkčio Komisija pažymi, kad veiklos rezultatų plano projekte Airija pateikė įvairių priemonių vietos su maršruto pajėgumu susijusiems tiksliniams rodikliams pasiekti. Tos priemonės apima lankstų oro erdvės suskirstymą į sektorius, daugeriopą skrydžių vadovų reitingavimą, Šanono rajono skrydžių valdymo centrui skirtą nenumatytų atvejų maršruto operacijų centrą ir projektus, kuriais siekiama didinti sektoriaus pajėgumus.
                  
               
                     (26)
                  
                  
                     Remiantis 24 ir 25 konstatuojamosiose dalyse pateiktais faktais, Airijos veiklos rezultatų plano projekte pateiktus preliminarius tikslinius veiklos rodiklius reikėtų laikyti derančiais su Sąjungos masto su pajėgumu susijusios pagrindinės veiklos srities tiksliniais veiklos rodikliais.
                  
               
            Preliminarių terminalo oro navigacijos paslaugų pajėgumo tikslinių rodiklių peržiūra
         
         
                     (27)
                  
                  
                     Kalbant apie oro uostus, kuriems taikomas Įgyvendinimo reglamentas (ES) 2019/317, kaip nurodyta to reglamento 1 straipsnio 3 ir 4 dalyse, Komisija papildė savo preliminarių su maršruto pajėgumu susijusių tikslinių rodiklių vertinimą peržiūrėdama preliminarius terminalo oro navigacijos paslaugų pajėgumo tikslinius rodiklius, kaip numatyta Įgyvendinimo reglamento (ES) 2019/317 IV priedo 2.1 punkto b papunktyje. Tie preliminarūs tiksliniai rodikliai kelia susirūpinimą dėl Airijos.
                  
               
                     (28)
                  
                  
                     Komisija nustatė, kad siūlomi trečiojo ataskaitinio laikotarpio vidutinio vieno skrydžio atvykimo OESV užlaikymo tiksliniai rodikliai – nuo 0,25 minutės iki 0,20 minutės 2021–2024 kalendoriniais metais – yra gerokai didesni nei visais antrojo ataskaitinio laikotarpio metais, išskyrus vienus, pasiekti skrydžio OESV užlaikymo rodikliai: vidutinis vieno skrydžio atvykimo OESV užlaikymas tuo laikotarpiu sudarė apie 0,15 minutės.
                  
               
                     (29)
                  
                  
                     Todėl Komisija mano, kad Airija, priimdama galutinį veiklos rezultatų planą pagal Įgyvendinimo reglamento (ES) 2019/317 16 straipsnio a punktą, turėtų papildomai pagrįsti su terminalo pajėgumu susijusius tikslinius rodiklius, atsižvelgdama į išdėstytąsias pastabas, arba turėtų sumažinti terminalo oro navigacijos paslaugų preliminarius pajėgumo tikslinius rodiklius.
                  
               
            Preliminarių tikslinių veiklos rodiklių su ekonominiu efektyvumu susijusioje pagrindinėje veiklos srityje vertinimas
         
         
                     (30)
                  
                  
                     Su ekonominiu efektyvumu susijusioje pagrindinėje veiklos srityje Airijos pateiktų tikslinių rodiklių, susijusių su maršruto oro navigacijos paslaugų teikimo nustatytosiomis vieneto išlaidomis (toliau – NVI), derėjimas įvertintas remiantis Įgyvendinimo reglamento (ES) 2019/317 IV priedo 1.4 punkto a, b ir c papunkčiuose nustatytais kriterijais. Tie kriterijai – NVI pokytis per trečiąjį ataskaitinį laikotarpį, ilgalaikis NVI pokytis per antrąjį ir trečiąjį ataskaitinius laikotarpius (2015–2024 m.) ir NVI bazinė vertė mokesčių zonos lygmeniu, palyginti su vidutine verte mokesčių zonose, kuriose oro navigacijos paslaugų teikėjai vykdo veiklą panašiomis veiklos ir ekonominėmis sąlygomis.
                  
               
                     (31)
                  
                  
                     Su maršruto ekonominiu efektyvumu susijusių tikslinių rodiklių vertinimas atliktas atsižvelgiant į vietos aplinkybes. Jis papildytas peržiūrint Įgyvendinimo reglamento (ES) 2019/317 IV priedo 2.1 punkto d papunktyje nurodytus pagrindinius veiksnius ir parametrus, kuriais grindžiami tie tiksliniai rodikliai.
                  
               
                     (32)
                  
                  
                     Airija pasiūlė šiuos preliminarius trečiojo ataskaitinio laikotarpio su maršruto ekonominiu efektyvumu susijusius tikslinius rodiklius:
                     
                                 
                                    Airijos maršruto mokesčių zona
                                 
                              
                              
                                 
                                    2014 m. bazinė vertė
                                 
                              
                              
                                 
                                    2019 m. bazinė vertė
                                 
                              
                              
                                 
                                    2020–2021 m.
                                 
                              
                              
                                 
                                    2022 m.
                                 
                              
                              
                                 
                                    2023 m.
                                 
                              
                              
                                 
                                    2024 m.
                                 
                              
                           
                                 
                                    Preliminarūs su maršruto ekonominiu efektyvumu susiję tiksliniai rodikliai, išreikšti maršruto nustatytosiomis vieneto išlaidomis (realioji vertė 2017 m. kainomis)
                              
                              
                                 
                                    26,36  EUR
                                 
                              
                              
                                 
                                    25,03  EUR
                                 
                              
                              
                                 
                                    47,25  EUR
                                 
                              
                              
                                 
                                    29,84  EUR
                                 
                              
                              
                                 
                                    25,01  EUR
                                 
                              
                              
                                 
                                    24,66  EUR
                                 
                              
                           
               
                     (33)
                  
                  
                     Kalbant apie Įgyvendinimo reglamento (ES) 2019/317 IV priedo 1.4 punkto a papunktyje nustatytą kriterijų, Komisija pažymi, kad Airijos maršruto NVI pokytis mokesčių zonos lygmeniu, sudarantis – 0,4 % per metus per trečiąjį ataskaitinį laikotarpį, yra geresnis už Sąjungos masto pokytį, kuris per tą patį laikotarpį yra +1 %
                  
               
                     (34)
                  
                  
                     Kalbant apie Įgyvendinimo reglamento (ES) 2019/317 IV priedo 1.4 punkto b papunktyje nustatytą kriterijų, Komisija pažymi, kad Airijos ilgalaikis maršruto NVI pokytis mokesčių zonos lygmeniu, sudarantis –0,7 % per metus per antrąjį ir trečiąjį ataskaitinius laikotarpius, yra blogesnis už ilgalaikį Sąjungos masto pokytį, kuris per tą patį laikotarpį yra – 1,3 %
                  
               
                     (35)
                  
                  
                     Kalbant apie Įgyvendinimo reglamento (ES) 2019/317 IV priedo 1.4 punkto c papunktyje nustatytą kriterijų, Komisija pažymi, kad Airijos NVI 25,03 EUR bazinė vertė (realioji vertė 2017 m. kainomis, EUR2017) yra 52,9 % mažesnė už vidutinę atitinkamos lyginamosios grupės bazinę vertę 53,20 EUR (EUR2017). Komisija pažymi, kad 2024 m. Airijos nustatytosios maršruto vieneto išlaidos ir toliau bus 51,1 % mažesnės už lyginamosios grupės vidurkį.
                  
               
                     (36)
                  
                  
                     Kaip nurodyta 33 konstatuojamojoje dalyje, akivaizdu, kad Airijos NVI pokytis per trečiąjį ataskaitinį laikotarpį yra gerokai geresnis už atitinkamą Sąjungos masto pokytį. Be to, 2024 m. Airijos NVI yra mažesnis nei 2014 m. ir 2019 m. bazinės vertės, o tai rodo, kad tiek vidutinės trukmės, tiek ilguoju laikotarpiu ekonominis efektyvumas faktiškai padidėjo. Galiausiai, kalbant apie 35 konstatuojamąją dalį, Airija įrodo, kad NVI lygio ekonominio efektyvumo veiklos rezultatai yra geri, nes Airijos 2019 m. bazinė vertė ir 2024 m. NVI yra gerokai mažesnės (daugiau nei 50 %) už vidutines atitinkamos lyginamosios grupės vertes. Atsižvelgdama į tai, kas išdėstyta, Komisija mano, kad nukrypimas nuo ilgalaikio Sąjungos masto NVI pokyčio, kaip nurodyta 34 konstatuojamojoje dalyje, netrukdo nustatyti Airijos derėjimą su Sąjungos masto ekonominio efektyvumo tiksliniais veiklos rodikliais.
                  
               
                     (37)
                  
                  
                     Remiantis 33–36 konstatuojamosiose dalyse pateiktais faktais, Airijos veiklos rezultatų plano projekte pateiktus preliminarius tikslinius veiklos rodiklius reikėtų laikyti derančiais su Sąjungos masto su ekonominiu efektyvumu susijusios pagrindinės veiklos srities tiksliniais veiklos rodikliais.
                  
               
            Preliminarių su ekonominiu efektyvumu susijusių terminalo oro navigacijos paslaugų tikslinių rodiklių peržiūra
         
         
                     (38)
                  
                  
                     Kalbant apie oro uostus, kuriems taikomas Įgyvendinimo reglamentas (ES) 2019/317, kaip nurodyta to reglamento 1 straipsnio 3 ir 4 dalyse, Komisija papildė savo preliminarių su maršruto ekonominiu efektyvumu susijusių tikslinių rodiklių vertinimą peržiūrėdama preliminarius su ekonominiu efektyvumu susijusius terminalo oro navigacijos paslaugų tikslinius rodiklius, kaip numatyta Įgyvendinimo reglamento (ES) 2019/317 IV priedo 2.1 punkto c papunktyje. Tie preliminarūs tiksliniai rodikliai susirūpinimo dėl Airijos nekelia.
                  
               
            Įgyvendinimo reglamento (ES) 2019/317 11 straipsnyje nurodytų paskatų programų peržiūra, kuria papildomas Komisijos atliktas preliminarių su pajėgumu susijusių tikslinių rodiklių vertinimas
         
         
                     (39)
                  
                  
                     Pagal Įgyvendinimo reglamento (ES) 2019/317 IV priedo 2.1 punkto f papunktį dėl preliminarių su pajėgumu susijusių tikslinių rodiklių vertinimo Komisija papildė savo vertinimą peržiūrėdama Įgyvendinimo reglamento (ES) 2019/317 11 straipsnyje nurodytų paskatų programų projektus. Šiuo požiūriu Komisija įvertino, ar paskatų programų projektai atitinka esminius reikalavimus, nustatytus Įgyvendinimo reglamento (ES) 2019/317 11 straipsnio 1 ir 3 dalyse. Nustatyta, kad Airijos veiklos rezultatų plano projekte pateiktas paskatų programų projektas kelia susirūpinimą.
                  
               
                     (40)
                  
                  
                     Komisija pažymi, jog ir Airijos veiklos rezultatų plano projekte siūlomoje su maršruto pajėgumu susijusioje paskatų programoje, ir su terminalo pajėgumu susijusioje paskatų programoje numatoma didžiausia finansinė bauda yra 0,5 % nustatytųjų išlaidų, o didžiausias finansinis atlygis – 0 % nustatytųjų išlaidų.
                  
               
                     (41)
                  
                  
                     Kalbant apie tas paskatų programas, Komisijai, atsižvelgiant į veiklos rezultatų apžvalgos įstaigos ekspertų rekomendacijas, kyla didelių abejonių, ar siūloma didžiausia finansinė bauda, sudaranti 0,5 % nustatytųjų išlaidų, turėtų reikšmingą poveikį rizikingoms pajamoms, kaip reikalaujama pagal Įgyvendinimo reglamento (ES) 2019/317 11 straipsnio 3 dalies a punktą.
                  
               
                     (42)
                  
                  
                     Todėl Airija, priimdama galutinį veiklos rezultatų planą pagal Įgyvendinimo reglamento (ES) 2019/317 16 straipsnio a punktą, turėtų peržiūrėti savo paskatų programas, kuriomis siekiama su maršruto ir terminalo pajėgumu susijusių tikslinių rodiklių, kad dėl tų paskatų programų patiriamos didžiausios finansinės baudos būtų nustatytos tokio lygio, kuris darytų reikšmingą poveikį rizikingoms pajamoms, kaip aiškiai reikalaujama pagal Įgyvendinimo reglamento (ES) 2019/317 11 straipsnio 3 dalies a punktą, dėl kurio, Komisijos nuomone, didžiausia finansinė bauda turėtų būti lygi 1 % nustatytųjų išlaidų arba didesnė.
                  
               
            IŠVADOS
         
         
                     (43)
                  
                  
                     Remdamasi 9–42 konstatuojamosiose dalyse išdėstytu vertinimu, Komisija nustatė, kad Airijos pateiktame veiklos rezultatų plano projekte pateikti tiksliniai veiklos rodikliai dera su Sąjungos masto tiksliniais veiklos rodikliais.
                  
               
                     (44)
                  
                  
                     Komisija pažymi, kad kai kurios valstybės narės nurodė ketinančios į savo trečiojo ataskaitinio laikotarpio išlaidų bazes įtraukti išlaidų elementus, susijusius su bepiločių orlaivių aptikimu oro uostuose. Remiantis veiklos rezultatų planų projektų elementais nebuvo įmanoma tiksliai nustatyti, kokiu mastu valstybės narės įtraukė tokias nustatytąsias išlaidas į savo trečiojo ataskaitinio laikotarpio išlaidų bazes ir, jei tokios išlaidos buvo įtrauktos, kiek jos buvo patirtos teikiant oro navigacijos paslaugas, kad jas būtų galima laikyti tinkamomis finansuoti pagal veiklos rezultatų ir mokesčių sistemą. Komisijos tarnybos išsiuntė visoms valstybėms narėms ad hoc prašymą pateikti atitinkamą informaciją ir, atlikdamos vieneto tarifų atitikties patikrą, toliau nagrinės nurodytas bepiločių orlaivių aptikimo oro uostuose išlaidas. Šiuo sprendimu nedaroma poveikio Komisijos nustatytiems faktams ir išvadoms dėl bepiločių orlaivių aptikimo išlaidų.
                  
               
                     (45)
                  
                  
                     Reaguodama į 2022 m. vasario 24 d. prasidėjusią Rusijos karinę agresiją prieš Ukrainą, Sąjunga priėmė ribojamąsias priemones, kuriomis Rusijos oro vežėjams, Rusijoje registruotiems orlaiviams ir visiems ne Rusijoje registruotiems orlaiviams, kurie nuosavybės teise priklauso bet kuriam Rusijos fiziniam ar juridiniam asmeniui, subjektui ar organizacijai arba yra jų užsakyti ar kitaip kontroliuojami, draudžiama nutūpti Sąjungos teritorijoje, kilti iš jos ar skristi virš jos. Dėl tų priemonių oro eismas virš Sąjungos teritorijos esančioje oro erdvėje sumažėjo. Tačiau poveikis Sąjungos lygmeniu neturėtų būti palyginamas su oro eismo sumažėjimu, kurį lėmė 2020 m. kovo mėn. dėl COVID-19 protrūkio prasidėjusi pandemija. Todėl tikslinga išlaikyti esamas trečiojo ataskaitinio laikotarpio veiklos rezultatų ir mokesčių sistemos įgyvendinimo priemones ir procesus,
                  
               PRIĖMĖ ŠĮ SPRENDIMĄ:
         
            1 straipsnis
            Į Airijos veiklos rezultatų plano projektą, pateiktą pagal Reglamentą (EB) Nr. 549/2004, įtraukti tiksliniai veiklos rodikliai, nurodyti šio sprendimo priede esančiame sąraše, pripažįstami derančiais su trečiojo ataskaitinio laikotarpio Sąjungos masto tiksliniais veiklos rodikliais, nustatytais Įgyvendinimo sprendime (ES) 2021/891.
         
         
            2 straipsnis
            Šis sprendimas skirtas Airijai.
         
         
            Priimta Briuselyje 2022 m. balandžio 13 d.
            
               
                  Komisijos vardu
               
               Adina VĂLEAN
               
                  Komisijos narė
               
            
         
         
            (1)  OL L 96, 2004 3 31, p. 1.
         
            (2)  2019 m. vasario 11 d. Komisijos įgyvendinimo reglamentas (ES) 2019/317, kuriuo nustatoma Bendro Europos dangaus veiklos rezultatų ir mokesčių sistema ir panaikinami įgyvendinimo reglamentai (ES) Nr. 390/2013 ir (ES) Nr. 391/2013 (OL L 56, 2019 2 25, p. 1).
         
            (3)  2019 m. gegužės 29 d. Komisijos įgyvendinimo sprendimas (ES) 2019/903, kuriuo nustatomi trečiojo ataskaitinio laikotarpio (2020 m. sausio 1 d. – 2024 m. gruodžio 31 d.) Sąjungos masto oro eismo valdymo tinklo tiksliniai veiklos rodikliai (OL L 144, 2019 6 3, p. 49).
         
            (4)  2020 m. lapkričio 3 d. Komisijos įgyvendinimo reglamentas (ES) 2020/1627 dėl išskirtinių priemonių, dėl COVID-19 pandemijos taikomų Bendro Europos dangaus veiklos rezultatų ir mokesčių sistemos trečiuoju ataskaitiniu laikotarpiu (2020–2024 m.) (OL L 366, 2020 11 4, p. 7).
         
            (5)  2021 m. birželio 2 d. Komisijos įgyvendinimo sprendimas (ES) 2021/891, kuriuo nustatomi trečiojo ataskaitinio laikotarpio (2020–2024 m.) Sąjungos masto oro eismo valdymo tinklo persvarstyti tiksliniai veiklos rodikliai ir panaikinamas Įgyvendinimo sprendimas (ES) 2019/903 (OL L 195, 2021 6 3, p. 3).
         
            (6)  2017 m. kovo 1 d. Komisijos įgyvendinimo reglamentas (ES) 2017/373, kuriuo nustatomi oro eismo valdymo ir oro navigacijos paslaugų teikėjų, kitų oro eismo valdymo tinklo funkcijų vykdytojų ir tų subjektų priežiūros bendrieji reikalavimai, panaikinamas Reglamentas (EB) Nr. 482/2008, įgyvendinimo reglamentai (ES) Nr. 1034/2011, (ES) Nr. 1035/2011 ir (ES) 2016/1377 ir iš dalies keičiamas Reglamentas (ES) Nr. 677/2011 (OL L 62, 2017 3 8, p. 1).
      
      
         
            PRIEDAS
            Į Airijos veiklos rezultatų plano projektą, pateiktą pagal Reglamentą (EB) Nr. 549/2004, įtraukti tiksliniai veiklos rodikliai, pripažinti derančiais su trečiojo ataskaitinio laikotarpio Sąjungos masto tiksliniais veiklos rodikliais
            
               SU SAUGA SUSIJUSI PAGRINDINĖ VEIKLOS SRITIS
            
            
               Saugos valdymo veiksmingumas
            
            
                        
                           Airija
                        
                     
                     
                        
                           Saugos valdymo veiksmingumo tiksliniai rodikliai, išreikšti įgyvendinimo lygiu (nuo EASA A iki D lygio)
                        
                     
                  
                        
                           Susijęs oro navigacijos paslaugų teikėjas
                        
                     
                     
                        
                           Saugos valdymo tikslas
                        
                     
                     
                        
                           2021 m.
                        
                     
                     
                        
                           2022 m.
                        
                     
                     
                        
                           2023 m.
                        
                     
                     
                        
                           2024 m.
                        
                     
                  
                        „IAA“
                     
                     
                        Saugos politika ir tikslai
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
                        Saugos rizikos valdymas
                     
                     
                        D
                     
                     
                        D
                     
                     
                        D
                     
                     
                        
                           D
                        
                     
                  
                        Saugos užtikrinimas
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
                        Saugos skatinimas
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
                        Saugos kultūra
                     
                     
                        C
                     
                     
                        C
                     
                     
                        C
                     
                     
                        
                           C
                        
                     
                  
               SU APLINKA SUSIJUSI PAGRINDINĖ VEIKLOS SRITIS
            
            
               Vidutinis tikrosios trajektorijos horizontalaus maršrutinio skrydžio efektyvumas
            
            
                         
                     
                     
                        
                           2021 m.
                        
                     
                     
                        
                           2022 m.
                        
                     
                     
                        
                           2023 m.
                        
                     
                     
                        
                           2024 m.
                        
                     
                  
                        
                           Airijos preliminarūs su aplinka susiję maršrutinių skrydžių tiksliniai rodikliai, išreikšti vidutiniu tikrosios trajektorijos horizontalaus maršrutinio skrydžio efektyvumu
                     
                     
                        
                           1,13  %
                        
                     
                     
                        
                           1,13  %
                        
                     
                     
                        
                           1,13  %
                        
                     
                     
                        
                           1,13  %
                        
                     
                  
                        Airijos pamatinės vertės
                     
                     
                        1,13  %
                     
                     
                        1,13  %
                     
                     
                        1,13  %
                     
                     
                        1,13  %
                     
                  
               SU PAJĖGUMU SUSIJUSI PAGRINDINĖ VEIKLOS SRITIS
            
            
               Vidutinis maršrutinis OESV užlaikymas minutėmis vienam skrydžiui
            
            
                         
                     
                     
                        
                           2021 m.
                        
                     
                     
                        
                           2022 m.
                        
                     
                     
                        
                           2023 m.
                        
                     
                     
                        
                           2024 m.
                        
                     
                  
                        
                           Airijos preliminarūs su maršruto pajėgumu susiję tiksliniai rodikliai vieno skrydžio OESV užlaikymo minutėmis
                     
                     
                        
                           0,01 
                        
                     
                     
                        
                           0,03 
                        
                     
                     
                        
                           0,03 
                        
                     
                     
                        
                           0,03 
                        
                     
                  
                        Airijos pamatinės vertės
                     
                     
                        0,01 
                     
                     
                        0,03 
                     
                     
                        0,03 
                     
                     
                        0,03 
                     
                  
               SU EKONOMINIU EFEKTYVUMU SUSIJUSI PAGRINDINĖ VEIKLOS SRITIS
            
            
               Maršruto oro navigacijos paslaugų teikimo nustatytosios vieneto išlaidos
            
            
                        
                           Airijos maršruto mokesčių zona
                        
                     
                     
                        
                           2014 m. bazinė vertė
                        
                     
                     
                        
                           2019 m. bazinė vertė
                        
                     
                     
                        
                           2020–2021 m.
                        
                     
                     
                        
                           2022 m.
                        
                     
                     
                        
                           2023 m.
                        
                     
                     
                        
                           2024 m.
                        
                     
                  
                        
                           Preliminarūs su maršruto ekonominiu efektyvumu susiję tiksliniai rodikliai, išreikšti maršruto nustatytosiomis vieneto išlaidomis (realioji vertė 2017 m. kainomis)
                     
                     
                        
                           26,36  EUR
                        
                     
                     
                        
                           25,03  EUR
                        
                     
                     
                        
                           47,25  EUR
                        
                     
                     
                        
                           29,84  EUR
                        
                     
                     
                        
                           25,01  EUR
                        
                     
                     
                        
                           24,66  EUR